ג'ון ון

ג'ון ון (באנגלית: John Venn;‏ 4 באוגוסט 1834 – 4 באפריל 1923) היה מתמטיקאי, פילוסוף ולוגיקן בריטי, כומר אנגליקני. ון עסק בתחומי הלוגיקה וההסתברות, אך התפרסם בעיקר בזכות דיאגרמות ון לתיאור קבוצות ופעולות ביניהן. ג'ון ון נולד בשנת 1834 בהאל, יורקשייר. אמו, מרתה סייקס, הגיעה מסוונלאנד, ומתה בזמן שג'ון היה בן שלוש בלבד. אביו היה הכומר הנרי ון ובעת לידתו של ג'ון, היה הרקטור של קהילת דרייפול וכן חבר סגל של קווינס קולג', קיימברידג'. חינוכו של ון היה נוקשה, תוך ציפייה שילך בעקבות המסורת המשפחתית לתפקידי כמורה. אחרי בית הספר הייגייט, החל לימודיו בקולג' גונוויל וקאיוס (Gonville and Caius) בקיימברידג', בשנת 1853. הוא סיים את לימודיו בשנת 1857 וזמן קצר לאחר מכן נבחר לסגל המכללה. הוא הוסמך כדיאקון בקתדרלת איליי בשנת 1858 והפך לכומר בשנת 1859. בשנת 1862 הוא חזר לקיימברידג' כמרצה במדעי המוסר. לון היה גם כישרון נדיר בבניית מכונות. הוא השתמש בכישוריו כדי לבנות מכונה לזריקת כדורי קריקט. המכונה הייתה כל כך טובה שכאשר נבחרת הקריקט האוסטרלית ביקרה בקיימברידג' בשנת 1909, המכונה פסלה את אחד מכוכביה ארבע פעמים. תחום העניין העיקרי של ון היה לוגיקה והוא פרסם שלושה מאמרים בנושא. ב-1866 פרסם את הלוגיקה של הסיכוי (The Logic of Chance) שהציג את תאוריית התדירות של הסתברות, ב-1881 פרסם את לוגיקה סימבולית (Symbolic Logic) אשר הציגה את דיאגרמות ון, וב-1889 את העקרונות של היגיון אמפירי (The Principles of Empirical Logic). בשנת 1883, ון נבחר לחברה המלכותית. בשנת 1897, הוא כתב את ספר היסטוריה של המכללה בה למד, שנקרא "ההיסטוריה הביוגרפית של גונוויל וקאיוס, 1849–1897". הוא החל לאסוף רשימות ביוגרפיות של בוגרי אוניברסיטת קיימברידג', עבודה שנמשכה על ידי בנו, ג'ון ארצ'יבלד ון (1883–1958) ופורסם כ-Alumni Cantabrigienses ב-10 כרכים 1922–1953. בשנת 1867 התחתן ון עם סוזנה קרנגי אדמונסטון, בתו של הכומר צ'ארלס אדמונסטון. היה להם ילד אחד, ג'ון ארצ'יבלד ון, שבשנת 1932 היה לנשיא של מכללת קווינס, קיימברידג'. ג'ון ון מת בשנת 1923 באוניברסיטת קיימברידג', ונקבר בסמוך בעיירה טרמפינגטון. באוניברסיטת האל הוקם בניין על שמו ב-1928 בקולג' גונויל וקאיוס הותקן חלון ויטראז' בחדר האוכל המציין את עבודתו שרבוט גוגל ב-4 באוגוסט 2014 הוקדש לו לרגל 180 שנה מיום לידתו Venn, John (בינואר 1876). "Consistency and Real Inference". Mind (journal). 1 (1). {{cite journal}}: (עזרה) Venn, John (1881). Symbolic Logic. London: Macmillan and Company. ISBN 1-4212-6044-1. Venn, John (1880). "On the Employment of Geometrical Diagrams for the Sensible Representation of Logical Propositions". Proceedings of the Cambridge Philosophical Society. 4: 47–59. The Logic of Chance: An Essay on the Foundations and Province of the Theory of Probability First Edition (1866): Google Book Search Second Edition (1876): Google Book Search or Internet Archive or University of Göttingen(הקישור אינו פעיל) Third Edition (1888): Google Book Search or Internet Archive Venn, John (1901). Caius College. London: F. E. Robinson & Co. John Caius, John Venn (1904). The Annals of Gonville and Caius College. Printed for the Cambridge Antiquarian Society, sold by Deighton, Bell & Co. (1904) – by John Caius, edited by John Venn מדיה וקבצים בנושא ג'ון ון בוויקישיתוף ג'ון ון, ברשת החברתית Goodreads ג'ון ון, באתר MacTutor (באנגלית) ג'ון ון, באתר dblp הסבר על ה"דודל" (שרבוט גוגל) שפרסמה גוגל לציון יום הולדתו ה-180 של ון, באתר מנוע החיפוש "גוגל" (באנגלית), 4 באוגוסט 2014 ג'ון ון, באתר "Find a Grave" (באנגלית) ג'ון ון, באתר אנציקלופדיה בריטניקה (באנגלית) הסבר על ה"דודל" (שרבוט גוגל) שפרסמה גוגל לציון יום הולדתו ה-180 של ג'ון ון, באתר מנוע החיפוש "גוגל" (באנגלית) ערך זה הוא קצרמר בנושא מתמטיקה ובנושא אישים. אתם מוזמנים לתרום לוויקיפדיה ולהרחיב אותו.